 আবদুল্লাহ ইবনে আব্বাস বলেন, ইসলামী যুগে ‘যিহার‘ সংক্রান্ত ব্যাপার সর্বপ্রথম আওস ইবনে আস সামিত দ্বারা সংঘটিত হয়েছে। আর তাঁর স্ত্রী ছিলেন খাওলা বিনতে সালাবা ।
হাদিস বর্ণনাকারী সাহাবাগন বলেছেন, শেষ বয়সে আওস ইবনে আস সামিতের মেজাজ বেশ খিটখিটে হয়ে গেছিলো। একদিন তার স্ত্রীর সাথে বেশ ঝগড়া লাগে, এবং ঝগড়ার এক পর্যায়ে আওস তার স্ত্রী খাওলা বিনতে সালাবাকে বলে, তুমি আমার জন্য এমন, যেমন আমার মায়ের পৃষ্ঠদেশ । তখন আরব সমাজে মায়ের সাথে স্ত্রীকে তুলনা করলে সেই স্ত্রী হারাম হয়ে যেত। কোনভাবেই স্ত্রীকে পুনরায় ফিরে পাওয়া সম্ভব ছিলোনা। এটা শুনার সাথে সাথেই খাওলা বিনতে সালাবা পাগলপ্রায় হয়ে যায় এবং বিলাপ করতে থাকে। ওইদিকে আওস ইবনে আস সামিতও দুঃখ করতে লাগলেন। খাওলা মুহাম্মাদ এর নিকট অভিযোগ পেশ করেন,যে আমার ও আমার সন্তানদের জীবন বিপন্ন হয়ে যাবে, আপনি আবার আমাদের বিবাহ ঠিক করে দিন। তখন মুহাম্মাদ ইসলামী বিধান অনুসারে অক্ষমতা প্রকাশ করলেন।

তখন খাওলা এতো পরিমাণ কান্নাকাটি করতে লাগলেন যে, উপস্থিত সবারই কান্না চলে আসলো। তখন আল্লাহ্‌ তায়ালা সূরা মুজাদালাহ অবতীর্ণ করে এর সমাধান করে দিলেন। মুহাম্মাদ তাদের কাফরারা (জরিমানা) আদায় করতে বললেন,সেটা হলঃ একটি দাস মুক্তি অথবা দুই মাস রোজা অথবা ৬০ জন মিসকিনকে খাওয়ানো। কিন্তু খাওলা শারীরিক ও আর্থিক অক্ষমতা প্রকাশ করলেন। তখন মুহাম্মাদ তাদের ৬০ জন দরিদ্র মানুষকে খাওয়ানোর অর্থ দান করলেন। তারা এই অর্থ দিয়ে কাফরারা আদায় করলেন।

ইসলাম গ্রহণ
কুরআনের আয়াত নাযিল
গুণাবলী
যিহারের ঘটনা